**Herbo Kommune**

Koordinator Maria Ludwigsen

*Ansøgning: Personlig hjælper til multihandicappet pige*

**01.01.2020**

**Social- og sundhedsassistent som ønsker at gøre en forskel**

Straks da jeg læste jeres stillingsopslag, begyndte mit hjerte at slå hurtigere. Dette er lige jobbet for mig. Her kan jeg være med til at gøre en forskel i hverdagen ikke kun for én person, men for en hel familie.

**Mine kompetencer matcher jeres ønsker og krav**Jeg er uddannet social- og sundhedsassistent og begyndte straks efter min eksamen at arbejde med handicappede voksne på Brogården – en døgninstitution for personer med autisme og nedsatte fysiske og psykiske funktionsevner. I 6 dejlige år sammen med engagerede og faglige kompetente kolleger fik jeg dygtiggjort mig. Interne og eksterne kurser, supervision og løbende p-møder gjorde mig klar til næste spring – denne gang inden for psykiatrien. Borgens lukkede intensive døgnafsnit, hvor jeg nu har arbejdet i 3 år – rig på nye erfaringer både fagligt og menneskeligt, men også klar til at nye udfordringer, som ikke er så psykisk og fysisk krævende.

Uanset om jeg arbejder med en enkelt eller flere personer, gør jeg brug af min faglighed og evne til at tænke anderledes og ud af boksen. Store og små ting kan have betydning for en succesfuld hverdag. I min branche er det naturligt at have en positiv indstilling, og jeg ved, at et personligt engagement gøre en stor forskel.

Jeg er vant til skiftende arbejdstider, uanset om det er i hverdagen eller weekender. Jeg har egen bil og naturligvis en ren straffeattest. Referencer medbringes gerne til jobsamtalen.

Afslutningsvis vil jeg beskrive mig selv som værende empatisk, rolig og vedholdende i min indsats. Jeg er god til at skabe tryghed og forudsigelighed.

Jeg ved, at god kemi er nøgleordet, når mennesker skal arbejde sammen. Jeg håber, at vi kan afprøve dette ved en jobsamtale.



De bedste hilsner

**Malene Test**

**Testvej 1 8010 Aarhus**

**1425 1425 Malene@test.dk**